**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Девете посебне сједнице Народне скупштине Републике Српске,**

**одржане 27. јуна 2023. године**

Девета посебна сједница Народне скупштине Републике Српске одржана је 27. јуна 2023. године у Бањој Луци.

Предсједник Народне скупштине Републике Српске др Ненад Стевандић (у даљем тексту предсједник) отворио је Девету посебну сједницу и констатовао да постоји кворум за рад, те да су одсуство са сједнице најавили народни посланици: Мирсад Дуратовић, Милан Милаковић, Ђорђе Вучинић, Маја Драгојевић Стојић, Милан Радовић, Саша Грбић, Андреа Гајић и Жељко Дубравац, Рамиз Салкић, Амир Хуртић, Николина Шљивић, Милутин Тасовац, Диана Чекић, Тања Вукомановић, Небојша Дринић, Мирјана Орашанин и Милан Петровић.

На почетку сједнице предсједник је обавијестио присутне да ће се радити док се не исцрпи дневни ред Девете посебне сједнице Народне скупштине Републике Српске, а да ће ***дан за гласање***бити по окончању расправе о предложеним тачкама дневног реда.

На основу члана 170, став 2 Пословника Народне скупштине Републике Српске (у даљем тексту Пословник), сједница је заказана на захтјев српског члана Предсједништва БиХ из Републике Српске Жељке Цвијановић.

По члану 127 Пословника посланици су усвојили приједлог да се води обједињена расправа о тачкама дневног реда **(присутно 66, гласало 59) *59 за, ниједан против и ниједан посланик се није уздржао од гласања.***

Посланици су усвојили

**ДНЕВНИ РЕД**

1. **Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за хитно усвајање Споразума о слободи кретања са личним картама на Западном Балкану, Споразума о признавању стручних квалификација доктора медицине, доктора денталне медицине и архитеката у контексту Централноервопског споразума о слободној трговини и Споразума о признавању квалификација високог образовања на Западном Балкану, број: 01-50-1-1907-27/23 усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске;**

**2. Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за усвајање Акционог плана за испуњавање 14 кључних приоритета из Мишљења Европске комисије о Захтјеву Босне и Херцеговине за чланство у Европској унији, број: 01-50-1-1907-28/23, усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске**

**са**(присутно 65, гласало 61) ***61 гласом за, ниједним против и ниједан посланик се није уздржао од гласања.***

**Ад – 1 и 2:**

**1. Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за хитно усвајање Споразума о слободи кретања са личним картама на Западном Балкану, Споразума о признавању стручних квалификација доктора медицине, доктора денталне медицине и архитеката у контексту Централноервопског споразума о слободној трговини и Споразума о признавању квалификација високог образовања на Западном Балкану, број: 01-50-1-1907-27/23 усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске;**

**2. Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за усвајање Акционог плана за испуњавање 14 кључних приоритета из Мишљења Европске комисије о Захтјеву Босне и Херцеговине за чланство у Европској унији, број: 01-50-1-1907-28/23, усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске**

Посланици су усвојили продужено вријеме за уводно излагања до 30 минута **са** (присутно 65, гласало 60) **59 гласова *за, ниједним против и један посланик се уздржао од гласања.***

Уводно излагање о овим тачкама дневног реда поднијела је Жељка Цвијановић, српски члан Предсједништва БиХ из Републике Српске.

У посланичкој расправи, учествовали су: Небојша Вукановић, Игор Црнадак, Миланко Михајилица и Милан Савановић.

Клубови посланика СНСД, СДС, ПДП, СП, ДЕМОС, УС, НПС, посланичке групе СПС и ДНС поднијели су закључке.

Закључена је расправа.

Завршну ријеч о овој тачки дневног реда поднијела је Жељка Цвијановић, српски члан Предсједништва БиХ из Републике Српске.

*У* ***дану за гласање***,27. јуна 2023. године*,* своје одсуство најавили су народни посланици: Мирсад Дуратовић, Милан Милаковић, Ђорђе Вучинић, Маја Драгојевић Стојић, Милан Радовић, Саша Грбић, Андреа Гајић, Жељко Дубравац, Рамиз Салкић, Амир Хуртић, Николина Шљивић, Милутин Тасовац, Дијана Чекић, Тања Вукомановић, Небојша Дринић, Мирјана Орашанин, Милан Петровић, Милка Савић и Огњен Бодирога.

**Ад – 1: Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за хитно усвајање Споразума о слободи кретања са личним картама на Западном Балкану, Споразума о признавању стручних квалификација доктора медицине, доктора денталне медицине и архитеката у контексту Централноервопског споразума о слободној трговини и Споразума о признавању квалификација високог образовања на Западном Балкану, број: 01-50-1-1907-27/23 усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске**

**Одлука о пријевременом ступању на снагу усвојена је са** (присутно 64, гласало 63) 63 ***гласова за, ниједан против и ниједан посланик се није уздржао од гласања.***

**Одлука о потврђивању изјаве члана Предсједништва БиХ из Републике Српске:**

**I**

**Народна скупштина Републике Српске потврђује Изјаву члана Предсједништва Босне и Херцеговине из Републике Српске о проглашењу Закључка за хитно усвајање Споразума о слободи кретања са личним картама на Западном Балкану, Споразума о признавању стручних квалификација доктора медицине, доктора денталне медицине и архитеката у контексту Централноевропског споразума о слободној трговини и Споразума о признавању квалификација високог образовања на Западном Балкану, број: 01-50-1-1907-27/23 усвојеног без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетним по виталне интересе Републике Српске.**

**II**

**Ова одлука ступа на снагу наредног дана од дана објављивања у „Службеном гласнику Републике Српске“.**

**усвојена је двотрећинском већином са** (присутно 64, гласало 64) **64 *гласа за, ниједан против и ниједан посланик се није уздржао од гласања.***

Предсједник је констатовао да је и Миланко Миахјилица гласао ''за'', али конзола није радила.

**Ад - 2: Приједлог одлуке о потврђивању Изјаве члана Предсједништва Босне и Херцеговине из Републике Српске по којој је Закључак за усвајање Акционог плана за испуњавање 14 кључних приоритета из Мишљења Европске комисије о Захтјеву Босне и Херцеговине за чланство у Европској унији, број: 01-50-1-1907-28/23, усвојен без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетан по виталне интересе Републике Српске**

**Одлука о пријевременом ступању на снагу усвојена је са** (присутно 64, гласало 63) 63 ***гласа за, ниједним против и ниједан посланик се није уздржао од гласања.***

**Одлука о потврђивању изајве члана Предсједништва БиХ из Републике Српске:**

**I**

**„Народна скупштина Републике Српске потврђује Изјаву члана Предсједништва Босне и Херцеговине из Републике Српске о проглашењу Закључка за усвајање Акционог плана за испуњавање 14 кључних приоритета из Мишљења Европске комисије о Захтјеву Босне и Херцеговине за чланство у Европској унији, број: 01-50-1-1907-28/23, усвојеног без консензуса на 6. редовној сједници Предсједништва Босне и Херцеговине, одржаној 21. јуна 2023. године, веома штетним по виталне интересе Републике Српске.**

**II**

**Ова одлука ступа на снагу наредног дана од дана објављивања у „Службеном гласнику Републике Српске“.**

**усвојена је двотрећинском већином са** (присутно 64, гласало 64) **64 *гласа за, ниједним против и ниједан посланик се није уздржао од гласања.***

Закључци клубова посланика СНСД, СДС, ПДП, СП, ДЕМОС, УС, НПС, посланичке групе СПС и ДНС:

**1. Народна скупштина Републике Српске најоштрије осуђује акте насиља, политичке прогоне, затварања те континуирано угрожавање безбједносне ситуације за српски живаљ на сјеверу Косова и Метохије од стране привремених косовских\* институција и апелује на све релевантне међународне актере да предузму неопходне мјере како би се безбједносна ситуација на сјеверу Косова и Метохије што прије нормализовала.**

**2. Уважавајући значај билатералне и, посебно, мултилатералне регионалне сарадње, као и потенцијалне бенефиције за поједине категорије становништва које су њима дефинисане, Народна скупштина Републике Српске предлаже члану Предсједништва БиХ из Републике Српске да, у оквиру надлежности Предсједништва и водећи рачуна о испуњености свих неопходних процесних претпоставки, на некој од наредних сједница Предсједништва БиХ иницира изјашњавање о прихватању Споразума о признавању квалификација доктора медицине, доктора стоматологије и архитеката у контексту Централноевропског споразума о слободној трговини и Споразума о признавању квалификација на Западном Балкану.**

**3. Народна скупштина Републике Српске потврђује чланство у Европској унији као примарни спољнополитички циљ и одбацује било какве покушаје злоупотребе процеса европских интеграција у правцу централизације уставноправне структуре БиХ и захтијева да се сви облици комуникације, координације и сарадње између различитих нивоа власти у области европских интеграција реализују уз пуно поштовање њихових уставних надлежности те у складу са Одлуком о систему координације процеса европских интеграција у БиХ.**

**4. Народна скупштина Републике Српске поново истиче пуну посвећеност процесу европских интеграција и позива надлежне институције на свим нивоима власти да своје активности у овој области реализују искључиво уз пуно поштовање важећих позитивноправних прописа, а посебно Одлуке о систему координације процеса европских интеграција у БиХ.**

**5. Ови закључци ступају на снагу наредног дана од дана oбјављивања у „Службеном гласнику Републике Српске“.**

**Усвојени су са** (присутно 64, гласало 64) **64 *гласа за, ниједним против и ниједан посланик се није уздржао од гласања.***

Предсједник је закључио Девету посебну сједницу Народне скупштине Републике Српске.

У складу са чланом 174, став 10 Пословника саставни дио овог записника је стенограм од 35 страница, тонски и видео-запис Девете посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***